Source: http://www.zakonypreludi.sk/zz/2004-126
Timestamp: 2019-02-23 05:23:12+00:00
Document Index: 15160630

Matched Legal Cases: ['§ 2', '§ 11', '§ 12', '§ 20', '§ 21', '§ 21', '§ 23', '§ 68', '§ 7', '§ 13', '§ 16', '§ 7', '§ 7', '§ 7', '§ 11', '§ 11', '§ 9', '§ 11', '§ 13', '§ 76', '§ 77', '§ 77', '§ 77', '§ 77', '§ 76', '§ 12', '§ 4', '§ 6', '§ 2', '§ 12', '§ 4', '§ 3', '§ 4']

126/2004 Z. z. Vyhláška o autorizácii | Aktuálne znenie
Vyhláška č. 126/2004 Z. z.Vyhláška Ministerstva životného prostredia Slovenskej republiky o autorizácii, o vydávaní odborných posudkov vo veciach odpadov, o ustanovovaní osôb oprávnených na vydávanie posudkov a o overovaní odbornej spôsobilosti týchto osôb
(v znení č. 209/2005 Z. z., 85/2013 Z. z.)
Účinnosť od 15.04.2013 do31.12.2015
Zrušený 371/2015 Z. z.
Autorizácia (§ 2 - § 11)
Odborné posudky vo veciach odpadov (§ 12 - § 20)
Prechodné ustanovenie (§ 21)
Záverečné ustanovenie (§ 21a - § 23)
Aktuálne znenie 15.04.2013 - 31.12.2015
z 27. februára 2004
o autorizácii, o vydávaní odborných posudkov vo veciach odpadov, o ustanovovaní osôb oprávnených na vydávanie posudkov a o overovaní odbornej spôsobilosti týchto osôb
Ministerstvo životného prostredia Slovenskej republiky (ďalej len „ministerstvo“) podľa § 68 ods. 3 písm. b) až d) a i) zákona č. 223/2001 Z. z. o odpadoch a o zmene a doplnení niektorých zákonov v znení zákona č. 24/2004 Z. z. (ďalej len „zákon“) ustanovuje:
a) podrobnosti o technickom, materiálnom a personálnom zabezpečení autorizovanej činnosti a o obsahu a spôsobe overovania odbornej spôsobilosti,
b) obsah a spôsob vedenia registra odborne spôsobilých osôb na autorizáciu,
c) obsah a spôsob vedenia registra osôb, ktorým bola udelená autorizácia,
d) prípady, v ktorých je alebo môže byť súčasťou žiadosti o vydanie rozhodnutia a vyjadrenia orgánu štátnej správy odpadového hospodárstva a udelenia autorizácie odborný posudok o vplyve uvažovanej činnosti alebo zariadenia na životné prostredie,
e) podrobnosti o postupe pri ustanovovaní oprávnených osôb,
f) náležitosti odborného posudku,
g) podrobnosti o podmienkach výkonu posudkovej činnosti,
h) podrobnosti o vedení registra oprávnených osôb.
Technické a materiálne zabezpečenie
(1) Požiadavky na technické a materiálne zabezpečenie autorizovanej činnosti v oblasti spracovania a recyklácie použitých batérií a akumulátorov sú uvedené v prílohe č. 1.
(2) Požiadavky na technické a materiálne zabezpečenie autorizovanej činnosti v oblasti zhodnocovania alebo zneškodňovania odpadových olejov sú uvedené v prílohe č. 2.
(3) Požiadavky na technické a materiálne zabezpečenie autorizovanej činnosti v oblasti spracovania starých vozidiel sú uvedené v prílohe č. 3.
(4) Požiadavky na technické a materiálne zabezpečenie autorizovanej činnosti v oblasti spracovania odpadu z elektrických a elektronických zariadení sú uvedené v prílohe č. 4.
Na personálne zabezpečenie autorizovanej činnosti sa vyžaduje
a) vytvorenie vhodnej organizačnej a kvalifikačnej štruktúry,
b) určenie riadiacich a odborných kompetencií a kvalifikačných požiadaviek,
c) ustanovenie odborne spôsobilej osoby,1)
d) opis vykonávaných pracovných činností,
e) konkretizácia osobnej zodpovednosti za jednotlivé pracovné činnosti podľa písmena d).
Žiadosť o overenie odbornej spôsobilosti na autorizáciu
(1) Odborná spôsobilosť na autorizáciu sa overuje na základe žiadosti fyzickej osoby o overenie odbornej spôsobilosti na autorizáciu, ktorú zasiela ministerstvu.
(2) Žiadosť o overenie odbornej spôsobilosti na autorizáciu obsahuje
a) meno, priezvisko, titul, dátum a miesto narodenia a údaje o bydlisku,
b) údaje o súčasnej pracovnej činnosti žiadateľa,
c) názov činnosti, na ktorú sa žiada overenie odbornej spôsobilosti na autorizáciu.
(3) K žiadosti podľa odseku 2 treba priložiť
(4) Ak žiadosť neobsahuje náležitosti podľa odsekov 2 a 3 alebo ak sú na overenie odbornej spôsobilosti potrebné ďalšie nevyhnutné údaje, ministerstvo vyzve žiadateľa, aby žiadosť doplnil.
(1) Skúška sa vykonáva pred skúšobnou komisiou zriadenou ministrom životného prostredia Slovenskej republiky (ďalej len „minister“) zo zamestnancov ministerstva, orgánov štátnej správy odpadového hospodárstva, organizácií riadených ministerstvom a z odborníkov z praxe.
(2) Skúšobná komisia zasadá podľa potreby; podrobnosti o činnosti skúšobnej komisie a o vykonaní skúšok upravuje skúšobný poriadok.
(1) Na skúšku sa pripustí žiadateľ, ktorý spĺňa požadované predpoklady.2)
(2) Skúška sa člení na písomnú časť a na ústnu časť.
(3) Výsledok skúšky sa hodnotí klasifikačnými stupňami „vyhovel“ alebo „nevyhovel“. O priebehu a výsledku skúšky vyhotoví skúšobná komisia zápisnicu.
(4) Skúšobná komisia oznámi účastníkovi skúšky výsledok skúšky ústne v deň vykonania skúšky a do 30 dní písomne. Účastníka skúšky, ktorý bol hodnotený klasifikačným stupňom „nevyhovel“, poučí o možnostiach a podmienkach opakovania skúšky.
Osvedčenie o odbornej spôsobilosti na autorizáciu
(1) Žiadateľovi o overenie odbornej spôsobilosti na autorizáciu, ktorý bol pri skúške hodnotený klasifikačným stupňom „vyhovel“, ministerstvo vydá do 30 dní odo dňa zloženia skúšky a po zaplatení správneho poplatku osvedčenie o odbornej spôsobilosti na autorizáciu (ďalej len „osvedčenie na autorizáciu“); žiadateľ sa prevzatím osvedčenia na autorizáciu stáva odborne spôsobilou osobou.
(2) Osvedčenie na autorizáciu obsahuje
a) názov orgánu, ktorý vydal osvedčenie na autorizáciu,
b) číslo osvedčenia na autorizáciu,
c) meno, priezvisko a údaje o bydlisku odborne spôsobilej osoby na autorizáciu,
d) druh autorizovanej činnosti,
e) čas platnosti osvedčenia na autorizáciu,
f) miesto a dátum vydania osvedčenia na autorizáciu,
g) podpis predsedu skúšobnej komisie,
h) odtlačok pečiatky ministerstva.
(3) Osvedčenie na autorizáciu platí desať rokov od jeho vydania, ak v ňom nie je uvedený kratší čas platnosti.
Zmena a zrušenie osvedčenia na autorizáciu
(1) Ministerstvo osvedčenie na autorizáciu zmení, ak odborne spôsobilá osoba na autorizáciu písomne požiada o zúženie alebo rozšírenie jeho rozsahu. Na zúženie a rozšírenie rozsahu osvedčenia na autorizáciu sa vzťahujú primerane ustanovenia tejto vyhlášky.
(2) Ministerstvo osvedčenie na autorizáciu zruší, ak
a) odborne spôsobilá osoba bola pozbavená spôsobilosti na právne úkony alebo ak jej spôsobilosť na právne úkony bola obmedzená,
b) odborne spôsobilá osoba bola právoplatne odsúdená za trestný čin,3)
c) odborne spôsobilá osoba získala osvedčenie na autorizáciu na základe vedome nesprávnych údajov uvedených v žiadosti alebo jej prílohách,
d) nastanú skutočnosti, pre ktoré odborne spôsobilá osoba na autorizáciu nemôže predmetnú činnosť riadne vykonávať,
e) o jeho zrušenie odborne spôsobilá osoba písomne požiada.
(3) Účinky zmeny a zrušenia osvedčenia na autorizáciu nastávajú dňom ich zápisu do registra odborne spôsobilých osôb na autorizáciu (ďalej len „register O“).
Zánik odbornej spôsobilosti na autorizáciu
(1) Odborná spôsobilosť na autorizáciu zaniká
a) smrťou odborne spôsobilej osoby,
b) uplynutím času platnosti osvedčenia o odbornej spôsobilosti na autorizáciu.
(2) Odborne spôsobilá osoba na autorizáciu, ktorej odborná spôsobilosť zanikla podľa odseku 1, sa z registra O vyčiarkne.
(1) Odborne spôsobilá osoba na autorizáciu sa zapisuje do registra O, ktorý vedie ministerstvo.4) Do registra O sa zapisujú údaje podľa § 7 ods. 2 písm. b) až f).
(2) Register O je verejne prístupný na obvodných úradoch životného prostredia, krajských úradoch životného prostredia a na ministerstve.
Register osôb, ktorým bola udelená autorizácia
(1) Držiteľ autorizácie sa zapisuje do registra autorizovaných osôb, ktorým bola udelená autorizácia (ďalej len „register A“), ktorý vedie ministerstvo.5) Do registra A sa zapisujú údaje podľa § 13 ods. 1 a 2 zákona.
(2) Register A je verejne prístupný na obvodných úradoch životného prostredia, krajských úradoch životného prostredia a na ministerstve.
(3) Držiteľ autorizácie, ktorému autorizácia zanikla alebo bola zrušená, sa z registra A vyčiarkne.
Odborné posudky vo veciach odpadov
Prípady, v ktorých je alebo môže byť súčasťou žiadosti o vydanie rozhodnutia, žiadosti o vydanie vyjadrenia orgánu štátnej správy odpadového hospodárstva a žiadosti o udelenie autorizácie odborný posudok o vplyve uvažovanej činnosti alebo zariadenia na životné prostredie, sú uvedené v prílohe č. 5.
(1) Odborná spôsobilosť na vydávanie odborných posudkov (ďalej len „odborná posudková spôsobilosť“) sa overuje na základe žiadosti fyzickej osoby o overenie odbornej posudkovej spôsobilosti (ďalej len „žiadateľ“), ktorú žiadateľ zasiela ministerstvu.
(2) Žiadosť fyzickej osoby o overenie odbornej posudkovej spôsobilosti obsahuje
b) rozsah činnosti podľa prílohy č. 5.
d) prehľad publikačnej, vedeckej alebo inej odbornej pracovnej činnosti vo vzťahu k odboru, v ktorom žiada o vydanie osvedčenia,
e) doklad o absolvovaní odbornej prípravy,
f) doklad preukazujúci inú odbornú spôsobilosť,6) ak bola získaná.
(1) Skúška sa vykonáva pred skúšobnou komisiou zriadenou ministrom zo zamestnancov ministerstva, orgánov štátnej správy odpadového hospodárstva, organizácií riadených ministerstvom a z odborníkov z praxe.
(2) Skúšobná komisia zasadá podľa potreby; podrobnosti o činnosti skúšobnej komisie a o vykonávaní skúšok upraví skúšobný poriadok.
(1) Na skúšku sa pripustí žiadateľ, ktorý spĺňa požadované predpoklady;7) pri žiadosti, ktorou sa žiadateľ uchádza o pôvodný rozsah zmeneného osvedčenia o odbornej posudkovej spôsobilosti (ďalej len „osvedčenie posudkára“),8) a pri žiadosti, ktorou sa žiadateľ uchádza o nové osvedčenie posudkára, pretože mu pôvodné osvedčenie posudkára bolo zrušené,9) sa môže žiadateľ zúčastniť na skúške najskôr po uplynutí dvoch rokov odo dňa nadobudnutia účinnosti zmeny alebo zrušenia pôvodného osvedčenia posudkára.10)
(4) Skúšobná komisia oznámi účastníkovi skúšky výsledok skúšky ústne v deň konania skúšky a účastníka skúšky, ktorý bol hodnotený klasifikačným stupňom „nevyhovel“, poučí o možnostiach a podmienkach opakovania skúšky.
(5) Účastník skúšky, ktorý bol hodnotený klasifikačným stupňom „nevyhovel“, môže skúšku dvakrát opakovať.
Osvedčenie posudkára
(1) Účastníkovi skúšky, ktorý bol hodnotený klasifikačným stupňom „vyhovel“, ministerstvo vydá do 30 dní odo dňa zloženia skúšky a po zaplatení správneho poplatku na návrh predsedu skúšobnej komisie osvedčenie posudkára.
(2) Osvedčenie posudkára obsahuje
a) názov orgánu, ktorý osvedčenie posudkára vydal,
b) číslo osvedčenia posudkára,
c) meno, priezvisko a údaje o bydlisku oprávnenej osoby,
d) rozsah osvedčenia posudkára,
e) čas platnosti osvedčenia posudkára,
f) miesto a dátum vydania osvedčenia posudkára,
(1) Oprávnená osoba sa zapisuje do registra oprávnených osôb (ďalej len „register P“), ktorý vedie ministerstvo.11) Do registra P sa zapisujú údaje podľa § 16 ods. 2 písm. b) až f).
(2) Register P je verejne prístupný na obvodných úradoch životného prostredia, krajských úradoch životného prostredia a na ministerstve.
Zánik odbornej posudkovej spôsobilosti
(1) Odborná posudková spôsobilosť zaniká
a) smrťou oprávnenej osoby,
b) uplynutím času platnosti osvedčenia posudkára.
(2) Oprávnená osoba, ktorej odborná posudková spôsobilosť zanikla podľa odseku 1, sa z registra P vyčiarkne.
Výkon posudkovej činnosti
(1) Pri výkone posudkovej činnosti oprávnená osoba
a) vydá odborný posudok len v rozsahu udeleného osvedčenia posudkára,
b) uchováva odborný posudok, jeho zmeny a doplnky, materiály a podklady dokumentujúce podmienky posudzovania a pôvodné zistenia v lehote najmenej piatich rokov od vydania odborného posudku.
(2) Oprávnená osoba nemôže vydať odborný posudok, ak možno mať pre jej pomer k veci, ku konajúcim orgánom, k účastníkom konania alebo k ich zástupcom pochybnosť o jej nezaujatosti.
Náležitosti odborného posudku
Odborný posudok musí mať náležitosti podľa prílohy č. 6.
Oprávnené osoby ustanovené podľa doterajších predpisov sa považujú za oprávnené osoby podľa tejto vyhlášky.
Zrušuje sa vyhláška Ministerstva životného prostredia Slovenskej republiky č. 273/2001 Z. z. o autorizácii, o vydávaní odborných posudkov vo veciach odpadov, o ustanovovaní osôb oprávnených na vydávanie odborných posudkov a o overovaní odbornej spôsobilosti týchto osôb v znení vyhlášky Ministerstva životného prostredia Slovenskej republiky č. 399/2002 Z. z.
Príloha č. 1 k vyhláške č. 126/2004 Z. z.
Požiadavky na technické a materiálne zabezpečenie autorizovanej činnosti v oblasti spracovania a recyklácie použitých batérií a akumulátorov
1. manipulačná plocha spevnená a zabezpečená proti pôsobeniu kyselín a proti úniku škodlivých látok do životného prostredia,
2. špeciálny zberný kontajner so zabezpečením proti odcudzeniu,
4. technológia zodpovedajúca všeobecne záväzným právnym predpisom na ochranu životného prostredia,
5. technológia už prevádzkovo odskúšaná,
6. odberová časť s váhou na zisťovanie množstva odpadu,
7. každá nová technológia musí mať minimálne rovnaké alebo lepšie parametre ochrany životného prostredia ako technológia už v Slovenskej republike zavedená,
8. spracovanie použitých batérií a akumulátorov vrátane ich skladovania pred spracovaním sa vykonáva na miestach s nepriepustným povrchom, zabezpečených a odolných proti poveternostným vplyvom; skladovanie použitých batérií a akumulátorov pred ich spracovaním sa môže vykonávať aj v kontajneroch, ktoré spĺňajú podmienky podľa prvej vety,
9. odpadové vody z prevádzkových a technologických priestorov sa nesmú vypúšťať,
10. certifikát zhody s príslušnými STN vydaný autorizovanou osobou podľa osobitného predpisu,1)
11. zmluvné zabezpečenie zhodnotenia alebo zneškodnenia odpadov vzniknutých po spracovaní a recyklácií použitých batérií a akumulátorov.
Príloha č. 2 k vyhláške č. 126/2004 Z. z.
Požiadavky na technické a materiálne zabezpečenie autorizovanej činnosti v oblasti zhodnocovania alebo zneškodňovania odpadových olejov
1. manipulačná plocha spevnená a zabezpečená proti pôsobeniu ropných látok a proti úniku škodlivých látok do životného prostredia,
6. odberová časť s váhou na zisťovanie množstva odpadu a s možnosťou kontrolnej analýzy zloženia,
7. vyhovujúce skladové priestory,
8. každá nová technológia musí mať rovnaké alebo lepšie parametre ochrany životného prostredia ako technológia už v Slovenskej republike zavedená,
9. certifikát zhody s príslušnými STN vydaný autorizovanou osobou podľa osobitného predpisu,1) ak ide o materiálové využitie,
10. zabezpečenie dodržania požiadaviek na kvalitu kvapalných ropných palív,2) ak ide o energetické využitie v
a) energetických zariadeniach – vybavenie adekvátnou alkalickou výpierkou dymových plynov a zariadením na kontinuálne monitorovanie obsahu kyslých zložiek (zlúčenín síry a chlóru), ťažkých kovov a dioxínov v spalinách vypúšťaných do ovzdušia,
b) rotačných cementárenských peciach – certifikát štátnej skúšobne o zhode kvality cementu a procesu jeho výroby podľa osobitného predpisu,3)
11. ak ide o regeneráciu alebo zhodnocovanie využitím ako palivo (R1)
a) opatrenia na ochranu životného prostredia a zdravia ľudí,
b) technológia zodpovedajúca úrovni najlepšej dostupnej technológie alebo najlepšej dostupnej techniky,
c) zabezpečenie postupu umožňujúceho úplné odstránenie polychlórovaných bifenylov z regenerovaných olejov alebo zníženie ich obsahu na najviac 0,005 percenta hmotnosti, ak ich obsahujú,
12. zmluvné zabezpečenia zhodnotenia alebo zneškodnenia odpadov vzniknutých po zhodnotení odpadových olejov.
Príloha č. 3 k vyhláške č. 126/2004 Z. z.
Požiadavky na technické a materiálne zabezpečenie autorizovanej činnosti v oblasti spracovania starých vozidiel
2. posypový materiál a pracovné pomôcky pre prípad havárie,
3. technológia zodpovedajúca všeobecne záväzným právnym predpisom na ochranu životného prostredia,
4. technológia už prevádzkovo odskúšaná,
5. každá nová technológia musí mať minimálne rovnaké alebo lepšie parametre ochrany životného prostredia ako technológia už v Slovenskej republike zavedená,
6. skladové priestory vyhovujúce skladovaniu jednotlivých druhov odpadov a náhradných dielcov,
7. certifikát zhody s príslušnými STN vydaný autorizovanou osobou podľa osobitného predpisu,2)
8. zmluvné zabezpečenia zhodnotenia alebo zneškodnenia odpadov vzniknutých po spracovaní starých vozidiel.
8. technológia musí byť prevádzkovo odskúšaná.
Príloha č. 5 k vyhláške č. 126/2004 Z. z.
Prípady, v ktorých je alebo môže byť súčasťou žiadosti o vydanie rozhodnutia, žiadosti o vydanie vyjadrenia orgánu štátnej správy odpadového hospodárstva a žiadosti o udelenie autorizácie odborný posudok o vplyve uvažovanej činnosti alebo zariadenia na životné prostredie
a) spracovanie a recykláciu použitých batérií a akumulátorov,
d) spracovanie odpadu z elektrických a elektronických zariadení.
15. preukázanie energetickej účinnosti spaľovne odpadov podľa prílohy č. 8 k zákonu, ktorá spaľuje komunálne odpady činnosťou zhodnocovania odpadov R1 alebo ktorá žiada o povolenie spaľovať komunálne odpady činnosťou zhodnocovania odpadov R1,
16. vydanie súhlasu na prevádzkovanie úložiska kovovej ortuti podľa § 7 ods. 1 písm. u) zákona.
12. súhlasu na zber alebo spracovanie odpadu z elektrických a elektronických zariadení podľa § 7 ods. 1 písm. r) zákona.
13. povolenia ministerstva na cezhraničnú prepravu odpadov z iného členského štátu EÚ do Slovenskej republiky a na dovoz odpadov z iného ako členského štátu EÚ do Slovenskej republiky na účel zhodnotenia odpadov činnosťami R1, R3 alebo R10 podľa prílohy č. 2 zákona,
14. súhlasu na vykonávanie prípravy na opätovné použitie podľa § 7 ods. 1 písm. t) zákona.
Príloha č. 6 k vyhláške č. 126/2004 Z. z.
A. Odborný posudok obsahuje tieto údaje:
2. číslo osvedčenia posudkára,
3. účasť ďalších osôb na posudzovaní,
4. dôvod vypracovania odborného posudku vrátane názvu a čísla prípadu posudzovanej činnosti alebo zariadenia podľa prílohy č. 5,
5. identifikačné údaje žiadateľa, pre ktorého je odborný posudok vypracovaný,
6. predmet posudzovania, ako aj prehľad posudzovaných dokladov a podkladov predložených na posúdenie,
7. charakteristiku posudzovaného predmetu,
8. postup a metódu posudzovania,
9. iné dôležité skutočnosti,
10. výsledok posúdenia,
11. závery vyplývajúce z výsledku posúdenia,
12. záver posudku (jednoznačné odporúčanie – neodporúčanie, resp. návrh podmienok na súhlas orgánu štátnej správy v odpadovom hospodárstve),
13. dátum vydania posudku, podpis oprávnenej osoby; u právnickej osoby a u fyzickej osoby oprávnenej na podnikanie aj meno, priezvisko a podpis štatutárneho orgánu s odtlačkom pečiatky.
B. Odborný posudok má očíslované strany, počet strán sa uvedie v závere posudku. Odborný posudok sa zviaže niťou, ktorej konce sa zapečatia, alebo sa každá strana podpíše.
Príloha č. 7 k vyhláške č. 126/2004 Z. z.
Smernica Európskeho parlamentu a Rady 2006/66/ES zo 6. septembra 2006 o batériách a akumulátoroch a použitých batériách a akumulátoroch, ktorou sa zrušuje smernica 91/157/EHS (Ú. v. EÚ L 266, 26. 9. 2006) v znení smernice Európskeho parlamentu a Rady 2008/12/ES z 11. marca 2008 (Ú. v. EÚ L 76, 19. 3. 2008) a smernice Európskeho parlamentu a Rady 2008/103/ES z 19. novembra 2008 (Ú. v. EÚ L 327, 5. 12. 2008).
1) § 11 zákona č. 223/2001 Z. z. o odpadoch a o zmene a doplnení niektorých zákonov v znení zákona č. 24/2004 Z. z.
2) § 11 ods. 2 písm. a) a b) zákona č. 223/2001 Z. z. v znení zákona č. 24/2004 Z. z.
3) § 9 ods. 3 zákona č. 223/2001 Z. z. v znení zákona č. 24/2004 Z. z.
4) § 11 ods. 5 zákona č. 223/2001 Z. z. v znení zákona č. 24/2004 Z. z.
5) § 13 ods. 7 zákona č. 223/2001 Z. z. v znení zákona č. 24/2004 Z. z.
6) Napríklad vyhláška Ministerstva životného prostredia Slovenskej republiky č. 52/1995 Z. z. o zozname odborne spôsobilých osôb na posudzovanie vplyvov činností na životné prostredie, vyhláška Ministerstva životného prostredia Slovenskej republiky č. 141/2000 Z. z., ktorou sa vykonáva geologický zákon.
7) § 76 ods. 3 písm. a) až c) zákona č. 223/2001 Z. z. v znení zákona č. 24/2004 Z. z.
8) § 77a ods. 1 písm. a) bod 2 a 3 zákona č. 223/2001 Z. z. v znení zákona č. 24/2004 Z. z.
9) § 77a ods. 1 písm. b) zákona č. 223/2001 Z. z. v znení zákona č. 24/2004 Z. z
§ 77a ods. 2 písm. b) bod 3 a 4 zákona č. 223/2001 Z. z. v znení zákona č. 24/2004 Z. z.
10) § 77a ods. 4 zákona č. 223/2001 Z. z. v znení zákona č. 24/2004 Z. z.
11) § 76 ods. 9 zákona č. 223/2001 Z. z. v znení zákona č. 24/2004 Z. z.
1) § 12 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov v znení zákona č. 436/2001 Z. z.
2) § 4 vyhlášky Ministerstva životného prostredia Slovenskej republiky č. 144/2000 Z. z. o požiadavkách na kvalitu palív, o vedení prevádzkovej evidencie a o druhu, rozsahu a spôsobe poskytovania údajov orgánu ochrany ovzdušia.
3) § 6 a 7 zákona č. 90/1998 Z. z. o stavebných výrobkoch v znení zákona č. 413/2000 Z. z.
Vyhláška Ministerstva výstavby a regionálneho rozvoja Slovenskej republiky č. 520/2001 Z. z., ktorou sa určujú skupiny stavebných výrobkov a podrobnosti o preukazovaní zhody.
1) § 2 až 10 vyhlášky Ministerstva životného prostredia Slovenskej republiky č. 125/2004 Z. z., ktorou sa ustanovujú podrobnosti o spracúvaní starých vozidiel a o niektorých požiadavkách na výrobu vozidiel.
2) § 12 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov v znení zákona č. 436/2001 Z. z.
1) § 4 vyhlášky Ministerstva životného prostredia Slovenskej republiky č. 315/2010 Z. z. o nakladaní s elektrozariadeniami a elektroodpadom v znení vyhlášky č. 51/2011 Z. z.
2) § 3 až 6 zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov.
3) § 4 ods. 1 vyhlášky č. 315/2010 Z. z.